6.Nizozemska je vlogo vložila v okviru merila za pomoč iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Rev. 2 in se nahajajo v eni regiji ali dveh sosednjih regijah na ravni NUTS 2 v državi članici. Do 1 096 odpustov je prišlo v regijah na ravni NUTS 2 NL13 – Drenthe in NL21 – Overijssel. Devetmesečno referenčno obdobje za vlogo traja od 1. avgusta 2015 do 1. maja 2016.

5.Vloga se nanaša na 1 096 delavcev, ki so postali presežni v gospodarskem sektorju, razvrščenem v oddelek 47 NACE Revizija 2 – Trgovina na drobno, razen z motornimi vozili. Do odpustov je prišlo v regijah na ravni NUTS 2 NL13 – Drenthe in NL21 – Overijssel.

4.Nizozemska je vlogo EGF/2016/005 NL/Drenthe Overijssel Retail vložila 12. julija 2016, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 15. julija 2016 od Nizozemske zahtevala dodatne informacije. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 29. novembra 2016.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

24.V obeh provincah je sektor prodaje na drobno eden največjih sektorjev v regionalnem gospodarstvu. Iz podatkov je razvidno, da je trgovinski sektor (ki vključuje sektor prodaje na drobno) drugi največji sektor v provinci Drenthe, ki obsega 7 800 podružnic in 37 410 delovnih mest v letu 2015, in največji v Overijsselu z 19 400 podružnicami in 104 000 delovnimi mesti. Od leta 2013 je trend glede števila podružnic v provinci Drenthe negativen.

23.Nekatere od največjih trgovin prodaje na drobno so šle v stečaj konec leta 2015. Analiza prikazuje deset največjih stečajev v sektorju prodaje na drobno skozi čas, število podružnic/trgovin, ki so bile zaprte, in število izgubljenih delovnih mest. Trend stečajev je zaznati že sredi krize (v letih 2011–2013), najprej so bile prizadete manjše verige prodaje na drobno, zdaj pa so prizadete večje (v letih 2015–2016).

21.Ta negativni učinek upadanja kupne moči krepi visoka zadolženost povprečnega nizozemskega gospodinjstva. Večina teh dolgov se nanaša hipotekarne kredite. Zadolženost gospodinjstev in njihov zmanjšan dostop do kreditov sta imela močan negativen učinek na sektor prodaje na drobno.

20.Poraba blaga prodaje na drobno, zlasti izdelkov srednjega cenovnega razreda, še vedno trpi zaradi krize. Glavni razlog za to je slabši dohodkovni položaj potrošnikov in njihove zmanjšane možnosti za nakup potrošniškega blaga. Kot je prikazano, dinamični razvoj kupne moči še vedno trpi zaradi razvoja negativnih dohodkov, zabeleženega v letih 2008–2013.

19.Leta 2016 je zaupanje potrošnikov znova upadlo. Količina blaga, prodanega v sektorju prodaje na drobno, je sledila navedenemu vzorcu z –2 % (2011) na –4 % (2013). Spletno nakupovanje je v letu 2014 prispevalo k manjšemu izboljšanju. Vendar so nakupi še vedno 2,7 % pod ravnjo iz leta 2008, ko se je začela finančna in gospodarska kriza.

18.V času finančne in gospodarske krize so se kazalniki za zaupanje potrošnikov najprej začeli manjšati v obdobju 2011–2013. Leta 2014 se je zaupanje nekoliko izboljšalo, vendar je bilo še vedno negativno. Leta 2014 je prodaja na drobno potrošniškega blaga sledila trendu zaupanja potrošnikov in se je zvišala za 1 %.

16.Glavni razlogi za zgoraj navedeni negativni razvoj v sektorju prodaje na drobno je negativni razvoj dohodkov potrošnikov, ki ga je povzročila finančna in gospodarska kriza, v kombinaciji z zadolženostjo. Zaupanje potrošnikov se tudi zmanjšuje, skupaj z njihovo kupno močjo. V prvem obdobju je finančna in gospodarska kriza prizadela manjše, nedavno pa večje veleblagovnice.

15.Čeprav nizozemski trg dela počasi okreva po krizi, so njeni učinki še vidni v nekaterih sektorjih. Nekateri sektorji, kot je prodaja na drobno, so šele pred kratkim začeli resno trpeti zaradi posledic finančne in gospodarske krize.

Dogodki, ki so povzročili odpuste in opustitev dejavnosti

14.Do zdaj je bilo za sektor NACE 47 vloženih šest vlog ESPG; Vse so bile vložene na podlagi svetovne finančne in gospodarske krize.

12.Nizozemska trdi, da so banke postale bolj kritične glede zagotavljanja posojil za podjetja. V nobenem primeru stečaja na področju prodaje na drobno se ni bilo mogoče dogovoriti o nadaljnjih posojilih ali o prestrukturiranju le teh. To je bila posledica strožjih bančnih pravil, ki so bila uvedena zaradi finančne in gospodarske krize. Nedavna analiza kaže trend zmanjševanja obsega posojil, ki jih dodeljujejo glavne nizozemske banke.

10.V zadnjih nekaj letih je prišlo do znatnih sprememb v zaupanju potrošnikov, kot sta upad prodaje srednjega cenovnega razreda in vedno večja priljubljenost spletnega nakupovanja. Razvoj novih trgovskih območij v številnih nizozemskih mestih zunaj mestnih središč in plahneče zaupanje potrošnikov v gospodarstvu sta tudi negativno vplivala na položaj konvencionalnega sektorja prodaje na drobno.

9.Da bi Nizozemska dokazala povezavo med odpusti ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da je sektor prodaje na drobno v krizi. Sektor se je moral soočati s ključnimi spremembami in ima še vedno velike težave pri spopadanju z njimi. Težave so bistveno in negativno vplivale na zaposlovanje v tej panogi.

25.Provinci Drenthe in Overijssel zelo trpita zlasti zaradi stečajev v sektorju prodaje na drobno. Sektor predstavlja številne zaposlitve v obeh provincah, izguba delovnih mest pa ima zato velik negativen učinek na gospodarstvo obeh regij. Zlasti izguba trgovin v mestnih središčih zelo negativno vpliva na regionalno gospodarstvo.

26.V provinci Overijssel se v trgovini kaže trend manjšega izboljšanja glede števila podružnic in ustvarjanja delovnih mest. Vendar pa je ta trend v glavnem treba pripisati živilskim trgovinam, supermarketom in spletni prodaji. Odpusti so zabeleženi v drugih panogah sektorja prodaje na drobno, kot so prodaja na drobno neživilskih izdelkov, izdelki za kulturo in zabavo, trgovine z informacijsko in komunikacijsko opremo, trgovine z gospodinjsko opremo.

27.Skupno število delovnih mest v provinci Drenthe se še vedno zmanjšuje, medtem ko je bilo v provinci Overijssel zaznati rahlo povečanje števila delovnih mest v letu 2015 v primerjavi z letom 2013, ko je prišlo do največje izgube delovnih mest.

28.Število stečajev v sektorju prodaje na drobno ima velik vpliv na gospodarstvo in trg dela v obeh provincah. Delež sektorja prodaje na drobno v celotni zaposlenosti provinc Drenthe in Overijssel je med 17 % in 19 %. Razvoj števila delovnih mest (v letih 2015–2016) v sektorju potrošniških storitev, ki vključuje sektor prodaje na drobno, za provinci Drenthe in Overijssel zaostaja za nizozemskim povprečjem za 1 %.

29.Število delovnih mest v provinci Drenthe in provinci Overijssel se je zmanjšalo. Odpusti v sektorju prodaje na drobno so prispevali k temu razvoju.

30.Leta 2015 je v sektorju prodaje na drobno dodatno 410 oseb koristilo nadomestilo za brezposelnost v provinci Drenthe, 905 pa v provinci Overijssel. Leta 2016 je bilo to povečanje do marca 711 oseb za Drenthe in 1 435 oseb za Overijssel. Več veleblagovnic je šlo v stečaj konec leta 2015 in na začetku leta 2016. V prvih treh mesecih leta 2016 je mogoče opaziti občutno povečanje nadomestil za brezposelnost v primerjavi s celotnim letom 2015. Skupaj je 1 121 brezposelnih v provinci Drenthe in 2 340 v provinci Overijssel moralo zaprositi za nadomestilo za brezposelnost v obdobju 15 mesecev. Če upoštevamo sektor trgovine – vključno s prodajo na drobno – so podatki celo bolj zaskrbljujoči.

31.Skupno število oseb, ki so postale brezposelne v zadnjem letu, se je precej bolj povečalo v provinci Overijssel kot v provinci Drenthe. Kar zadeva sektor prodaje na drobno, odpustov ni bilo mogoče predvideti. Nekatere večje veleblagovnice so že utrpele negativne posledice finančne in gospodarske krize, vendar pa je bil njihov stečaj popolnoma nepričakovan, zlasti v tako kratkem času in z velikim številom odpustov.

Ciljni prejemniki in predlagani ukrepi

Ciljni prejemniki

32.Po oceni naj bi v ukrepih sodelovalo 800 presežnih delavcev. Razčlenitev teh delavcev po spolu, državljanstvu in starostni skupini:





Kategorija Število

ciljnih prejemnikov* Spol: moški: 570 (71,2 %) ženske: 230 (28,8 %) Državljanstvo: državljani EU: 800 (100 %) državljani nečlanic EU: 0 (0 %) Starostna skupina: 15–24 let: 492 (61,5 %) 25–29 let: 45 (5,6 %) 30–54 let: 198 (24,8 %) 55–64 let: 64 (8,0 %) starejši od 64 let: 1 (0,1 %)

* Odstotki so zaokroženi.

Upravičenost predlaganih ukrepov

33.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

34.Prilagojene storitve, ki bodo zagotovljene presežnim delavcem, vključujejo naslednje ukrepe:

–Sprejem: s tem ukrepom se bodo evidentirale zmožnosti, potencial in zaposlitvene možnosti udeležencev. Vsak sprejem se bo zaključil s svetovanjem.

–Pomoč pri iskanju zaposlitve in individualno spremljanje: ta ukrep se bo začel s ponudbo za prilagojeni program. Med drugim bo vključeval priprave dokumentov o premestitvi, intenzivno usposabljanje o prijavljanju na prosto delovno mesto , organiziranje trgov dela in intenzivne stike z delodajalci.

– Borza mobilnosti: ta ukrep sestavlja fleksibilna borza za iskalce zaposlitve in delodajalce v zvezi z začasnimi delovnimi mesti. Ta storitev se lahko uporablja za prilagodljivo napotitev. Ta ukrep bo prinesel delovne izkušnje za (prekvalificirane) delavce in jim pomagal, da se predstavijo novim delodajalcem.

–Pomoč odpuščenim delavcem: ta ukrep bo ponujal poklicno usmerjanje, poklicno svetovanje in usposabljanje za kompetence.